Sekolah Kebangsaan Tawang

Sekolah Kebangsaan Tawang atau nama ringkasnya SK Tawang, merupakan sebuah Sekolah kebangsaan yang terletak di Kampong Tawang. Pada 2009, Sekolah Kebangsaan Tawang memiliki 393 pelajar lelaki dan 391 pelajar perempuan, menjadikan jumlah keseluruhan murid seramai 784 orang. Ia mempunyai seramai 51 orang guru.2009 Sejarah Sekolah ini mula dibina pada tahun 1925. Ia dibina dengan cara bergotong-royong yang diketuai oleh Penghulu Awang bersama seorang penduduk berbangsa Cina iaitu Tan Cheng Hun. Sekolah ini dibina di atas sebidang tanah kepunyaan Law Eh Chee berhampiran dengan pekan Tawang. Lima tahun kemudian, iaitu pada tahun 1930, bangunan tersebut dipindahkan pula ke sebidang tanah yang lebih luas berbanding tanah terdahulu. Jaraknya lebih kurang setengah kilometer dari tapak asal. Pemindahan dan pembinaan semula bangunan sekolah ini juga dilakukan secara bergotong-royong oleh penduduk setempat. Pada tahun 1933, bangunan sekolah ini dipindah lagi ke Kampung Wakaf Zin atas sebidang tanah kepunyaan kerajaan. Pembinaan kali ini juga dilakukan secara bergotong-royong dan semua perbelanjaan adalah daripada sumbangan oleh orang ramai. Pada tahun 1947, bangunan sekolah tersebut dipindahkan pula ke sebidang tanah lain yang keluasannya kira-kira dua setengah ekar. Tapak ini terletak bersebelahan Balai Polis Tawang sekarang. Tapak ini diberi pinjam secara percuma oleh seorang ahli perniagaan berbangsa Cina bernama Cheek Sam Choon atau nama gelarannya Pak Nee. Pada tahun 1956, barulah bangunan sekolah dipindahkan ke tempat sekarang di atas tapak seluas 10.4 ekar yang dibeli dengan harga RM380. Wang tersebut diperolehi hasil kutipan derma atau sumbangan penduduk setempat dan orang ramai. Tenaga penggerak utama projek ini ialah Penggawa Hj. Abu Bakar bin Hj. Ismail, Penggawa Yusof bin Puteh, Penghulu Mat Din dan Guru Besar yang bernama Hussin bin Salleh. Bangunan sekolah ini telah mengalami beberapa kali proses penambahbaikan bermula pada tahun 1958, 1984 dan 1989. Pada tahun 2011, sekolah ini mendapat peruntukan untuk membina dua blok bangunan tiga tingkat yang menempatkan pejabat pentadbiran sekarang. Pencapaian Alamat Sekolah Kebangsaan Tawang Kampong Tawang 16320, Bachok Kelantan, Malaysia Telefon = 6097766091 Fax = 6097766095 Pautan luar